Hani sinine

Hani sinine on erksinise värvusega tehispigment, koostiselt baariumvasksilikaat BaCuSi4O10. Ühend kuulub koos Egiptuse sinisega, pliivalgega ja maiade sinisega maailma vanimate sünteetiliste värvipigmentide hulka.

Ühend on nimetatud Hani dünastia järgi, kes valitses Hiinas ajavahemikus 206. aastast eKr kuni 220. aastani ja oli teine keisrite dünastia Hiinas. Pigmenti on kasutatud Hiina kunstis Lääne-Zhou perioodist (1045.–771. aastad eKr) kuni Hani dünastia valitsusaja lõpuni (umbes 220. aasta). Ligikaudu 400. aastatel eKr võeti Hani sinise kõrval kasutusele teine sarnase koostisega pigment Hani violett.

 Omadused 
Pigment on valguskindel, keemiliselt stabiilne ja vastupidav kõrgetele temperatuuridelehttps://colourlex.com/project/han-blue/. Koostiselt, omadustelt ja värvuselt sarnaneb see egiptuse sinisega (CaCuSi4O10). On avastatud, et looduslikul kujul esineb BaCuSi4O10 haruldases mineraalis effenbergeriidis.

 Saamine 
Pigmenti valmistatakse kuumutades umbes 1000 °C juures baariumisoola (BaCO3 või BaSO4), malahhiidi (Cu2(CO3)(OH)2) ja kvartsi segu (SiO2) pliikarbonaadi või pliioksiidi juuresolekul. Pliiühend toimib keemilises reaktsioonis katalüsaatorina ja soodustab lähteainete sulamist.

 Kasutamine 
Pigmenti valmistatakse ja müüakse ka tänapäeval, see sobib kasutamiseks akrüülvärvis, õlivärvis, temperas ja akvarellis, samuti lubivärvides  ja freskomaalis ning keraamikaglasuurideshttps://shop.kremerpigments.com/en/pigments/kremer-made-and-historic-pigments/4407/han-blue-fine.

 Muud 

On olemas veebivärvi toon Han bluehttps://www.colorhexa.com/446ccf.

 Vaata ka 
 Egiptuse sinine
 Maiade sinine

 Viited 

 Välislingid 
 Han Blue. Artificial inorganic pigment known since antiquity. – colourlex.com

Kategooria:Anorgaanilised pigmendid
Kategooria:Sinised värvitoonid